**Obavijest za javnost**

**Naziv projekta:**

„ZELINA-ZELENI GRAD“ (Ref. broj: KK.06.3.1.07.0005)

**Kratki opis projekta:**

Projekt će se provoditi na području grada Svetog Ivana Zeline na kojem će se informirati 100% građana (15.959 stanovnika, DZS, 2011) o održivom gospodarenju otpadom. Provedbom jedanaest odabranih aktivnosti Programa izobrazno-informativnih aktivnosti o održivom gospodarenju otpadom doprinijeti će se ispunjenju specifičnog cilja projekta informiranja i educiranja građana s posebnim naglaskom na 4 teme: sprječavanje nastanka otpada, pravilno odvajanje otpada u kućanstvima, kućno kompostiranje i ponovna uporaba predmeta. Aktivnosti koje će se provoditi usmjerene su svim građanima, ali i pojedinim ciljnim skupinama. Provedbom aktivnosti građanima će se prenijeti ključne poruke kojima će biti upoznati s važnosti i koristima održivog gospodarenja otpadom.

**Ciljevi i očekivani rezultati projekta**

Opći cilj projekta je doprinijeti povećanoj stopi odvojenog prikupljanja otpada i smanjenju količine otpada koji se odlaže na odlagališta. Specifični cilj projekta je informiranje i educiranje te izgradnja svijesti i razumijevanja svih skupina građana grada Svetog Ivana Zeline o važnosti odgovornog postupanja s komunalnim otpadom.

Na području obuhvata projekta, grad Sveti Ivan Zelina (15.959 stanovnika, DZS 2011.), provest će se educiranje i informiranje 100% stanovništava o održivom gospodarenju otpadom, o sprječavanju nastanka otpada, odvojenom prikupljanju komunalnog otpada, kućnom kompostiranju i ponovnoj uporabi predmeta. Projektom će se provesti ukupno jedanaest aktivnosti iz Programa izobrazno-informativnih aktivnosti o održivom gospodarenju otpadom, od toga pet obaveznih i šest preporučenih aktivnosti.

Projektom će doći do usmjeravanja ponašanja svih društvenih skupina grada Svetog Ivana Zeline prema poželjnom društvenom ponašanju što će rezultirati pozitivnim promjenama u sustavu gospodarenja otpadom radi odgovornog postupanja s otpadom. Krajnji rezultat provedbe projekta je povećanje stope odvajanja pojedinih kategorija otpada, povećanje stope recikliranja i smanjenje količine odloženog biorazgradivog otpada i komunalnog otpada.

**Ukupna vrijednost projekta:**

568.684,25 HRK

**Iznos koji sufinancira EU (85%):**

483.381,58 HRK

**Razdoblje provedbe projekta:**

13. travnja 2018. godine - 13. prosinca 2019. godine